Noć u šumi

Noć je.

Sve je mirno i uspavano, bez ijednog zvuka, vlada ugodna tišina.

Zvijezde trepere na nebu sivkaste nijanse. Zlatni je mjesec svjetionik u crnome moru.

Svjetiljke su vodiči kroz tamne ulice.

Iz daljine se čuje lavež pasa, a sova se glasa na drveću vrebajući plijen.

Odjednom, vjetar raznese lišće i probudi umorne oči.

Miris cvijeća širi se zrakom snažnije nego danju.

Cvrčci cvrče u travi brojeći joj vlati. Šišmiši plešu razigrani ples, a vjeverica probuđena noćnim povjetarcem gricka lješnjake na drvetu obučenom u zelenu mahovinu.

Odjednom sve prestaje i tišina postaje toliko jaka da se može čuti.

Šššš-ššššš…

Helena Grozaj, 7. a